**MLL:n Pudasjärven yhdistyksen toimintakertomus vuodelta 2017**

**Hallinto ja henkilöstö**

Yhdistyksen kevätkokous pidettiin 10.5.2017 Hirsikampuksella ja syyskokous 22.11.17 Cafe Hallassa. Muuten hallitus on kokoontunut 5 kertaa hallituksen jäsenten luona. Hallituksen jäsenillä on WhatsApp-ryhmä käytössä, jossa viestitellään asioista.

**Vastuuhenkilöt**

Yhdistyksen hallitukseen kuuluu 10 henkilöä ja osalla hallituksen jäsenistä on oma vastuutehtävänsä.

Postin vastaanotto ja viestintä Hely Forsberg-Moilanen

Jäsenvastaava Sirpa Nurmela

Tukioppilasvastaava Jonna Puhakka

Keräysvastaava Soile Graber

Tuotevastaava Jonna Puhakka

Nettivastaava Veera Ivola

**Jäsentoiminta**

V. 2017 yhdistyksellä oli jäseniä 165. Järjestämissämme tapahtumissa on jaettu tietoa yhdistyksen toiminnasta ja jäsenyydestä. Lisäksi yhdistys on ollut melko näkyvästi esillä paikallislehdissä, josta yhdistyksen toiminnasta on voinut lukea. Yhdistyksen netti- ja FB-sivut toimivat ja saavuttavat jäseniä hyvin.

**Vapaaehtoistoiminta**

Tukioppilastoiminta toimii yläkoulussa ja lukiossa. Tukioppilaat järjestävät aika ajoittain teemapäiviä koulussa. Tukioppilailta saimme apua tapahtumissamme mm. Lasten venetsialaisissa ja Lapsimessuilla.

Yhdistyksen tapahtumissa on ollut myös muita vapaaehtoisia toimijoita apuna.

**Avustukset ja lahjoitukset**

Yhdistyksen tapana on ollut avustaa erityistilanteissa olleita lapsiperheitä tarpeen mukaan. Vuonna 2017 avustimme sosionomiopiskelijan lopputyötä (Voimaannuttava valokuvaus) ja yhtä perhettä, jolle avustus toimitettiin tammikuussa 2018. Yhdistys osallistui 10. kerran yhdessä LähiTapiolan kanssa Joulupuu-keräykseen, jossa toimitettiin joulupaketteja apua tarvitsevien perheiden lapsille. Lahjan saajia oli noin 150. Määrä on lisääntynyt vuosittain. Pudasjärven kaupunki oli jälleen merkittävä lahjoittaja keräyksessä. Yhdistys tuki Oulunkaaren perhetyön puurojuhlan toteutumista. Yhdistys osallistui myös Hyvä joulumieli –kampanjaan, jossa yhdistyksen nimissä jaettiin 20 ostolahjakorttia paikallisille vähävaraisille lapsiperheille.

Keväällä 2017 muistettiin koulunsa päättäviä tukioppilastoiminnan puheenjohtajia rahastipendeillä.

Yhdistys sai Pudasjärven kaupungilta toimintatukea vuonna 2016 250€, minkä kaupunki maksoi tammikuussa 2017. Kaupungin kanssa sovittiin avustuksen käytöstä helmikuussa 2017 olleen lastenteatteriesityksen kustannuksiin. Yhdistys sai LC Pudasjärveltä 300€ avustusta helmikuussa 2017 olleeseen lasten teatteriesityksen kustannuksiin. Lisäksi yhdistys sai STEA:lta toiminta-avustusta 500€. Tätä rahaa käytettiin Lapsimessujen esiintyjän kustannuksiin. Pudasjärven kaupunki maksoi yhdistykselle myös toimintatukea 1500€ vuodelle 2017. Kaikista saaduista toiminta-avustuksista on tehty selvitykset avustusta maksaneille tahoille.

Yhdistys tuki Pekka Hyysalon koululaisvierailua 500 eurolla. Yhdistys lahjoitti elokuussa 2017 Hirsikampuksen yläluokkien tukioppilaille Tukioppilas-hupparit, jotta tukioppilaat ja yhdistys saisivat paremmin näkyvyyttä koulussa. Neuvolan järjestämiin perhevalmennuksiin kustannettiin kahvitukset.

**Varainhankinta**

Yhdistys hankki varoja pullopanttikuittikeräyksellä, jonka uusi viisivuotinen lupa-aika alkoi kesäkuussa -17, jäsenmaksuilla, tuotemyynnillä, kirpputorilla, makkaranmyynnillä, Lasten venetsialaisilla ja Lapsimessuilla.

**Tapahtumat ja toiminnat**

Yhdistys oli helmikuussa Suomen Luisteluliiton Ice Skating Tour –tapahtumassa apuna iltatapahtuman järjestämisessä. Yhdistys järjesti helmikuussa lastenteatteriesityksen Lakarin koululla. Yhdistys oli mukana järjestämässä 6.luokkalaisille Hyvis-päivää, mikä toteutettiin kaupungin, Oulunkaaren ja paikallisten 3. sektorin toimijoiden kanssa yhteistyönä. Toukokuussa yhdistys järjesti äitienpäiväkonsertin yhdessä Hirsikampuksen kanssa. Toukokuussa järjestettiin kirppis. Elokuun viimeisenä lauantaina järjestettiin lasten venetsialaiset Jyrkkäkoskella. Lapsimessut järjestettiin marraskuussa 3. kertaa Tuomas Sammelvuo –salilla. Joulukuussa toteutettiin Joulupuu-keräys.